smcproject/ml-wiki-sentences huggingface dataset:
ഉരുകിയലോഹം ഉറഞ്ഞുണ്ടാവുന്ന ലോഹക്കട്ടകൾക്കും ഇക്കാര്യം സത്യമാണ്.
ഏതുതരം പരലാണ് രൂപപ്പെടുക എന്നത്, ദ്രാവകത്തിന്റെ രാസഗുണം, ഉറയുന്ന സാഹചര്യം, അന്തരീക്ഷമർദ്ദം, തുടങ്ങിയകാരങ്ങളെ ആശ്രയിച്ചാണിരിക്കുന്നത്.
ചില സവിശേഷ സന്ദർഭങ്ങളിൽ, ലായനികൾ തണുപ്പിച്ചാൽ പരലുകൾ രൂപപ്പെടാതെയും വരാം.
ലായനിയിലെ അണുക്കൾക്ക് പരൽക്കൂടിലെ (Lattice) അവയുടെ യഥാസ്ഥാനത്ത് എത്താൻ കഴിയുന്നതിനു മുമ്പ് അതിവേഗം തണുത്ത് അവയുടെ ചലനശേഷി നഷ്ടപ്പെടുന്നതാണ് മിക്കപ്പോഴും ഇങ്ങനെ സംഭവിക്കുന്നതിനു കാരണം.
പരൽരൂപമില്ലാത്ത ഇത്തരം വസ്തുക്കളെ അനിയതരൂപങ്ങൾ (Amorphous) എന്നോ സ്ഫടികങ്ങൾ (Glassy) എന്നോ വിട്രിയസ് വസ്തുക്കൾ (Vitreous) എന്നോ വിളിക്കുന്നു.
എന്നാൽ, അരൂപഖരങ്ങളും സ്ഫടികങ്ങളും തമ്മിൽ പ്രകടമായ വ്യത്യാസങ്ങൾ ഉണ്ട്; സ്ഫടികങ്ങൾ ഉറയുമ്പോൾ ലീനതാപം (Latent Heat of Fusion) ഉത്സർജ്ജിക്കുന്നില്ല.
അതുകൊണ്ട് ചില ശാസ്ത്രജ്ഞന്മാർ സ്ഫടികങ്ങളെ ഖരവസ്തുക്കളായല്ല, അതി ശ്യാനദ്രാവകങ്ങളായിട്ടാണ് (viscous liquids) പരിഗണിക്കുന്നത്; അത് ഒരു തർക്കവിഷയവുമാണ്.
എല്ലാവിധ രാസബന്ധങ്ങളുള്ള വസ്തുക്കളിലും പരൽഘടന കാണുന്നുണ്ട്.
നിത്യജീവിതത്തിൽ കാണുന്ന പല പരൽവസ്തുകളും ഒന്നിലധികം പരൽത്തരികൾ അടങ്ങിയ പലതരിപ്പരലുകൾ (Polycrystals) ആണ്.
ഏകദേശം എല്ലാ ലോഹങ്ങളും, പൊതുവെ പലതരിപ്പരൽ രൂപത്തിലാണ് സ്ഥിതിചെയ്യുന്നത്.
ഒറ്റപ്പരൽ (Monocrystal) ‍ലോഹങ്ങളും, അനിയതരൂപ (Amorphus) ലോഹങ്ങളും ക്ലേശിച്ച് കൃതിമമായി ഉണ്ടാക്കിയെടുക്കുന്നവയാണ്.
ലവണങ്ങളുടെ ഉരുകിയ ദ്രവത്തിൽനിന്നോ അവയുടെ ലായനിയിൽ നിന്നോ ഉറഞ്ഞുണ്ടാവുന്ന ലവണപ്പരലുകൾ അയണികബന്ധമുള്ള (Ionic Bond) പരലുകളാണ്.
സഹസംയോജക (Covalent) ബന്ധങ്ങളുള്ള പരലുകളും സാധാരണമാണ്.
ഉദാഹരണത്തിന് ഗ്രാഫൈറ്റ്, വജ്രം, സിലിക്ക തുടങ്ങിയവ.
പോളിമർ വസ്തുക്കളിലും പരലുകള്ള ഭാഗങ്ങൾ കാണാറുണ്ട്.
പോളിമർ തന്മാത്രകളുടെ അസാമാന്യമായ നീളം കൊണ്ട് അവ പൂർണ്ണമായ പരലുകളായിത്തീരുന്നില്ല.
പരൽരൂപവത്കരണത്തേയും ഘടനയേയും സ്വാധീനിക്കുന്ന ഒരു സവിശേഷബലമാണ് വാൻ ഡർ വാൾ ബലങ്ങൾ .
ഷഡ്ക്കോണ (Hexagonal) ഗ്രാഫൈറ്റ് പാളികൾ ദുർബ്ബലമായി ഒന്നിച്ചിരിക്കുന്നത് ഈ ബലം കൊണ്ടാണ്.
പരൽഘടനകളും രൂപങ്ങളും ഇൻസുലിൻ പരലുകൾ ഹലൈറ്റിന്റെ (സോഡിയം ക്ലോറൈഡ്) ഒരു വൻപരൽ
ഒന്നിൽക്കൂടുതൽ രൂപത്തിൽ സ്ഥിതിചെയ്യാനുള്ള ചില ഖരവസ്തുക്കളുടെ കഴിവിനെ ബഹുരൂപത (Polymorphism) എന്നുപറയുന്നു.
ഉദാഹരണത്തിന് മഞ്ഞുകട്ട (Ice) സാധാരണ ഷഡ്ക്കോണരൂപത്തിലാണു കാണുന്നതെങ്കിലും, അതിന്, ഘനചതുരരൂപത്തിലും (Cubic) ഘനലംബകരൂപത്തിലും (Rhombohedral Ice) മറ്റു രൂപങ്ങളിലും സ്ഥിതിചെയ്യാൻ കഴിയും.
അരൂപമായും ചില തന്മാത്രകൾ കാണാം; അരൂപമഞ്ഞുകട്ട (Amorphous Ice) ഒരുദാഹരണം.
ഇത് ബഹുലാരൂപത (Polyamorphism) എന്നറിയപ്പെടുന്നു.
ശുദ്ധരാസമൂലകങ്ങളിലെ ബഹുരൂപതയെ രൂപാന്തരങ്ങൾ (Allotropy) എന്നാണ് വിളിക്കുന്നത്.
ഗ്രാഫൈറ്റ് , വജ്രം , ഫുള്ളറീൻ തുടങ്ങിയവ അംഗാരത്തിന്റെ (Carbon) രൂപാന്തരങ്ങളാണ്.
മറ്റുകാര്യങ്ങൾ അനായാസം വലിയ ഒറ്റപ്പരലാവുന്ന ഗാലിയം എന്ന ലോഹം
1982ൽ ഡാൻ ഷെക്റ്റ്മാൻ എന്ന ശാസ്ത്രജ്ഞൻ, പരലുപോലിരിക്കുന്നതും എന്നാൽ സൂക്ഷ്മതലത്തിൽ ക്രമാവർത്തനമില്ലാത്തതുമായ അണുകകളുടെ അടുക്കുകൾ കണ്ടെത്തി.
പരലുകളുടെ അതുവരെയുണ്ടായിരുന്ന ‍പരമ്പരാഗത നിർവചനം ഈ കണ്ടെത്തൽ കാരണം മറ്റേണ്ടതായി വന്നു.
പാതിപ്പരലുകൾ (Quasicrystals) എന്നൊരു ആശയവും സ്വീകരിക്കപ്പെട്ടു.
ഇന്റർനാഷണൽ യൂണിയൻ ഓഫ് ക്രിസ്റ്റലോഗ്രഫി സ്ഥാനസമഷ്ടി ആധാരമായ പരമ്പരാഗത നിർവചനം മാറ്റി, ഫൂറിയർ സമഷ്ടി ആധാരമാക്കി അനന്യമായ വിഭംഗനചിത്രം (Diffraction Diagram) നൽകുന്ന ഏതൊരു ഖരവസ്തുവും പരലാണെന്ന് പുനർനിർവചിച്ചു.
അപ്രകാരം, പരലുകളുടെ കൂട്ടത്തിൽ ക്രമാവർത്തിതഘടനയുള്ള സാധാരണ പരലുകളൂം, ആവർത്തനസ്വഭാവമില്ലാത്ത പരലുകളെയും വെവ്വേറേ ഉൾപ്പെടുത്തി.
സൂക്ഷ്മതലത്തിലുള്ള തനിയാവർത്തനം, ഒരു വസ്തു പരലായി പരിഗണിക്കാനുള്ള പര്യാപ്തനിബന്ധനയാണെങ്കിലും (Sufficient Condition), 1996 ലെ ഈ പുതിയ നിർവചനമനുസരിച്ച് ഒരു അവശ്യനിബ്ബന്ധനയല്ല (Necessary Condition).
ചില പരൽവസ്തുക്കൾ അയോവൈദ്യുതപ്രഭാവം (Ferroelectric effect), പീസ്സോവൈദ്യുതപ്രഭാവം (Piezoelectric effect) തുടങ്ങിയ ചില സവിശേഷഗുണങ്ങൾ പ്രദർശിപ്പിക്കുന്നു.
പരലുകളിൽക്കൂടി പ്രകാശം കടന്നുപൊകുമ്പോൾ അതിന് അപവർത്തനം (വിവിധ ദിശകളിൽ പ്രകാശം വളയുന്നത്) സംഭവിച്ച് വിവിധ വർണ്ണരാജികൾ സൃഷ്ടിക്കുന്നു.
പരൽപ്രകാശികം (Crystal Optics) എന്ന ശാസ്ത്രശാഖ ഇത്തരം പ്രഭാവങ്ങളെക്കുറിച്ചുള്ള പഠനമാണ്; പരലുകളെക്കുറിച്ചും അവയുടെ രൂപപ്പെടലിനെക്കുറിച്ചും പഠിക്കുന്ന ശാഖയാണു ക്രിസ്റ്റലോഗ്രഫി, അഥവാ പരൽശാസ്ത്രം.
പരൽപ്പാറകൾ കാൽസൈറ്റ്പരലുകളുള്ള ഒരു ഫോസിൽ
സ്വതന്ത്രങ്ങളായ അകാർബണികദ്രവ്യങ്ങൾക്ൿ അതിന്റെ ഏറ്റവും സ്ഥിരഭൗതികാവസ്ഥയായ പരൽ രൂപമെടുക്കുന്നതിനുള്ള ഒരു പ്രവണതയുണ്ട്.
പരൽരൂപമുള്ള പാറക്കെട്ടുകൾ മാഗ്മയോ ജലലായനികളോ ഘനീഭവിച്ചുണ്ടായവയാണ്.
സിംഹഭാഗം ആഗ്നേയശിലകളൂം (Igneous Rocks) ഈവിഭാഗത്തിലുള്ളവയാണ്.
അവ ഘനീഭവിച്ച സാഹചര്യമനുസരിച്ചാണ് പാറയുടെ പരലീകരണം സംഭവിക്കുന്നത്.
ഗ്രനൈറ്റ് പാറകൾ അതിസമ്മർദ്ദത്തിൽ വളരെ സാവധാനം തണുത്ത് പൂർണ്ണമായും പരൽ രൂപമായവയാണ്.
എന്നാൽ പലപ്പോഴായി ഉരുകിവീണ ലാവ പെട്ടെന്നു തണുത്തുണ്ടായ പാറകളിൽ അരൂപങ്ങളായതോ സ്ഫടികരൂപമുള്ളതോ ആയ വസ്തുക്കൾ വളരെ സാധാരണമായി കാണുന്നുണ്ട്.
വരണ്ട കാലവസ്ഥയിൽ ലായനികൾ ബാഷ്പീകരിച്ചുണ്ടായ അവസാദശിലകളാണ് (Sedimentary Rocks) ഉപ്പുപാറകൾ (Rock Salt) , ജിപ്സും, ചുണ്ണാമ്പുകല്ലുൾ (Limestone) മുതലായ മറ്റു പരൽപ്പാറകൾ.
വെണ്ണക്കല്ലുകൾ, അഭ്ര-ഷിസ്റ്റ്പാറകൾ, ക്വാർട്സൈറ്റുകൾ തുടങ്ങിയ കായന്തരശിലകൾ (Metamorphic) എന്നറിയപ്പെടുന്ന മറ്റൊരുതരം പാറകൾ അതിതാപവും അതിമർദ്ദവും കൊണ്ട് പിന്നീടു പരലുകളായിത്തീർന്ന ശിലകളാണ്.
ആദ്യം ഇത്തരം പാറകൾ ദ്രവങ്ങളോ ലായനികളോ അയിരുന്നിട്ടില്ലാത്ത ചുണ്ണാമ്പുകല്ലോ മണൽക്കല്ലോ (Sans Stone) സദൃശങ്ങളോ ആയ പാറകളായിരുന്നു.
കായാന്തരണം അവയുടെ ആദ്യഘടന തിരുത്തി പരലുകളാക്കിത്തീർക്കുകയായിരുന്നു.
ചില പരലുകളും അവയുടെ ഗുണവിശേഷങ്ങളും പരൽ തരികൾ ആകർഷണബലം ക്വഥനാങ്കം മറ്റു ഗുണങ്ങൾ അയണിൿപ്പരലുകൾ ധനവും, ഋണവുമായ അയണുകൾ സ്ഥിരവൈദ്യുതാകർഷണം ഉയർന്നത് കഠിനം, ഭംഗുരം, ഉരുകിയനിലയിൽ നല്ല വിദ്യുച്ചാലകം തന്മാത്രികം ധ്രൂവതന്മാത്രകൾ ലൻഡൻ ബലം‍ , ദ്വയധ്രുവ-ദ്വയധ്രുവ ആകർഷണം കുറവ് മൃദു, അചാലകം ദ്രവരൂപത്തിലും വളരെക്കുറഞ്ഞ ചാലകത തന്മാത്രികം ധ്രുവരഹിതതൻമാത്രകൾ ലൻഡൻ ബലം കുറവ് മൃദു, അചാലകം ദ്രവരൂപത്തിലും വളരെക്കുറഞ്ഞ ചാലകത തന്തുജാലം (Network) അണുക്കൾ സഹസ്സംയോജകബന്ധങ്ങൾ വളരെ ഉയർന്നത് അതികഠിനം, വൈദ്യുതക്കുചാലകം ലോഹം ധന അയണുകളും ചലഇലക്ട്രോണുകളും ലോഹബന്ധങ്ങൾ സാമാന്യം ഉയർന്നത് കഠിനമോ മൃദുവോ, അടിച്ചുപരത്താവുന്നതും തിളങ്ങുന്നതും , നല്ല വൈദ്യുതചാലകം
പരൽമീൻ നീന്തുന്ന പാടം ഇംഗ്ലീഷ് വിലാസം https://ml.wikipedia.org/wiki/Paral_meen_neenthunna_padam പരൽമീൻ നീന്തുന്ന പാടം (കവർ)
സാഹിത്യകാരൻ സി.വി. ബാലകൃഷ്ണന്റെ ബാല്യ – കൗമാരത്തിലെ ഓർമകൾ രേഖപ്പെടുത്തിയ കൃതിയാണ് പരൽമീൻ നീന്തുന്ന പാടം .
ഈ കൃതിക്ക് ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം - 2014 ൽ ലഭിച്ചു.
മാതൃഭൂമി ആഴ്ചപ്പതിപ്പിൽ തുടർച്ചയായി പ്രസിദ്ധീകരിച്ചു വന്ന ഈ ഓർമക്കുറിപ്പുകൾ 2013 ൽ മാതൃഭൂമി ബുക്സ്  പ്രസിദ്ധീകരിച്ചു .
അവലംബം ↑ http://malayalambookstore.com/SelectBook.do?prodId=3851%5Bപ്രവർത്തിക്കാത്ത+കണ്ണി%5D പുറം കണ്ണികൾ
[[ http://www.mathrubhumi.com/books/article/nostalgia/2290/പരൽമീൻ%5Bപ്രവർത്തിക്കാത്ത+കണ്ണി%5D നീന്തുന്ന പാടത്തിൽ നിന്നൊരു അദ്ധ്യായം]]
പരൽ (വിവക്ഷകൾ)
പരൽ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പരൽ (രസതന്ത്രം) പരൽ മീൻ പരൽ (ചീട്ടുകളി) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പരൽപ്പേര് ഇംഗ്ലീഷ് വിലാസം https://ml.wikipedia.org/wiki/Paralperu ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭാരതീയശാസ്ത്രഗ്രന്ഥങ്ങളിൽ സംഖ്യകളെ സൂചിപ്പിക്കാൻ വാക്കുകൾ ഉപയോഗിച്ചിരുന്ന ഒരു രീതിയ്ക്കാണ്‌ പരൽപ്പേര് എന്ന് പറഞ്ഞിരുന്നത്.
ഭൂതസംഖ്യ , ആര്യഭടീയരീതി എന്നിവയാണു പ്രചാരത്തിലുണ്ടായിരുന്ന മറ്റു രീതികൾ.
ദക്ഷിണഭാരതത്തിൽ, പ്രത്യേകിച്ചു കേരളത്തിലായിരുന്നു പരൽപ്പേര് കൂടുതൽ പ്രചാരത്തിലുണ്ടായിരുന്നത്.
ക, ട, പ, യ എന്നീ അക്ഷരങ്ങൾ ഒന്ന് എന്ന അക്കത്തെ സൂചിപ്പിക്കുന്നതുകൊണ്ട് കടപയാദി എന്നും അക്ഷരസംഖ്യ എന്നും ഈ സമ്പ്രദായത്തിനു പേരുണ്ട്.
കേരളത്തിൽ പ്രചരിക്കുന്ന ഐതിഹ്യം അനുസരിച്ച് വരരുചിയാണ് പരൽപ്പേരിന്റെ ഉപജ്ഞാതാവ്.
വരരുചിയുടെ കാലത്തെപ്പറ്റി ചരിത്രകാരന്മാർക്ക് ഏകാഭിപ്രായമില്ല.
പി. ഒൻപതാം ശതകത്തിനു മുമ്പ് ( കൊല്ലവർഷം തുടങ്ങുന്നത് ക്രി. പി. 825-ൽ ആണ്) പരൽപ്പേരും കലിദിനസംഖ്യയും പ്രചാരത്തിലുണ്ടായിരുന്നു എന്നു കരുതാം.
ഓരോ അക്ഷരവും 0 മുതൽ 9 വരെയുള്ള ഏതെങ്കിലും അക്കത്തെ സൂചിപ്പിക്കുന്നു.
താഴെക്കൊടുത്തിരിക്കുന്ന പട്ടിക നോക്കുക.
അ മുതൽ ഔ വരെയുള്ള സ്വരങ്ങൾ തനിയേ നിന്നാൽ പൂജ്യത്തെ സൂചിപ്പിക്കുന്നു.
വ്യഞ്ജനങ്ങൾക്കു സ്വരത്തോടു ചേർന്നാലേ വിലയുള്ളൂ.
ഏതു സ്വരത്തോടു ചേർന്നാലും ഒരേ വിലയാണ്.
അർദ്ധാക്ഷരങ്ങൾക്കും ചില്ലുകൾക്കും അനുസ്വാരത്തിനും വിസർഗ്ഗത്തിനും വിലയില്ല.
അതിനാൽ കൂട്ടക്ഷരങ്ങളിലെ അവസാനത്തെ വ്യഞ്ജനം മാത്രമേ നോക്കേണ്ടതുള്ളൂ.
വാക്കുകളെ സംഖ്യകളാക്കുമ്പോൾ പ്രതിലോമമായി ഉപയോഗിക്കണം.
അതായത്, ഇടത്തു നിന്നു വലത്തോട്ടുള്ള അക്ഷരങ്ങൾ വലത്തു നിന്ന് ഇടത്തോട്ടുള്ള അക്കങ്ങളെ സൂചിപ്പിക്കുന്നു.
ഉദാഹരണമായി, ക = 1
മ = 5
ഇ = 0
ക്ഷ = ഷ = 6
ശ്രീ = ര = 2
മ്യോ = യ = 1
വാക്കുകൾ വലത്തുനിന്ന് ഇടത്തോട്ട് അക്കങ്ങളാക്കണം.
കമല = 351 (ക = 1, മ = 5, ല = 3)
സ്വച്ഛന്ദം = 874 (വ = 4, ഛ = 7, ദ = 8 )
ചണ്ഡാംശു = 536 (ച = 6, ഡ = 3, ശ = 5) ഉപയോഗങ്ങളും ഉദാഹരണങ്ങളും ഗണിതം, ജ്യോതിശ്ശാസ്ത്രം എന്നിവയിൽ
ഗണിതം, ജ്യോതിശ്ശാസ്ത്രം എന്നിവ പ്രതിപാദിച്ചിരുന്ന ഗ്രന്ഥങ്ങളിലാണ് പരൽപ്പേരിന്റെ പ്രധാന ഉപയോഗം കാണുന്നത്.
പി. 15-ാ‍ം ശതകത്തിൽ വിരചിതമായ കരണപദ്ധതി എന്ന ഗണിതശാസ്ത്രഗ്രന്ഥത്തിൽ ഒരു വൃത്തത്തിന്റെ പരിധി കണ്ടുപിടിക്കാൻ ഈ സൂത്രവാക്യം കൊടുത്തിരിക്കുന്നു: “ അനൂനനൂന്നാനനനുന്നനിത്യൈ-
സ്സമാഹതാശ്ചക്രകലാവിഭക്താഃ
ചണ്ഡാംശുചന്ദ്രാധമകുംഭിപാലൈർ-
വ്യാസസ്തദർദ്ധം ത്രിഭമൗർവിക സ്യാത്‌ ”
അതായത്‌, അനൂനനൂന്നാനനനുന്നനിത്യം (1000000000000000) വ്യാസമുള്ള ഒരു വൃത്തത്തിന്റെ പരിധി ചണ്ഡാംശുചന്ദ്രാധമകുംഭിപാല (31415926536) ആയിരിക്കും എന്ന്‌.
π {\displaystyle \pi } യുടെ മൂല്യം  പത്തു ദശാംശസ്ഥാനങ്ങൾക്കു ശരിയായി ഇതു നൽകുന്നു.
മറ്റൊരു ഗണിതശാസ്ത്രഗ്രന്ഥമായ സദ്രത്നമാലയിൽ “ ഏവം ചാത്ര പരാർദ്ധവിസ്തൃതിമഹാവൃത്തസ്യ നാഹോക്ഷരൈഃ
സ്യാദ്ഭദ്രാംബുധിസിദ്ധജന്മഗണിതശ്രദ്ധാസ്മയൻ ഭൂപഗിഃ ”
എന്നു കൊടുത്തിരിക്കുന്നു.
അതായത്,  പരാർദ്ധം ( 10 17 {\displaystyle 10^{17}} ) വ്യാസമുള്ള വൃത്തത്തിന്റെ പരിധി  314159265358979324 (ഭദ്രാംബുധിസിദ്ധജന്മഗണിതശ്രദ്ധാസ്മയൻ ഭൂപഗിഃ) ആണെന്നർത്ഥം.
കർണ്ണാടകസംഗീതത്തിൽ മേളകർത്താരാഗങ്ങൾ കടപയാദി സംഖ്യാടിസ്ഥാനത്തിൽ
കർണ്ണാടകസംഗീതത്തിൽ 72 മേളകർത്താരാഗങ്ങൾക്കു പേരു കൊടുത്തിരിക്കുന്നത് അവയുടെ ആദ്യത്തെ രണ്ടക്ഷരങ്ങൾ രാഗത്തിന്റെ ക്രമസംഖ്യ സൂചിപ്പിക്കത്തക്കവിധമാണ്.
ഉദാഹരണമായി, ധീരശങ്കരാഭരണം : ധീര = 29, 29-ആം രാഗം കനകാംഗി : കന = 01 = 1, 1-ആം രാഗം ഖരഹരപ്രിയ : ഖര = 22, 22-ആം രാഗം കലിദിനസംഖ്യ
ജ്യോതിശ്ശാസ്ത്രഗ്രന്ഥങ്ങളിൽ കലിദിനസംഖ്യ സൂചിപ്പിക്കാൻ പരൽപ്പേര് ഉപയോഗിച്ചിരുന്നു.
കൂടാതെ, സാഹിത്യകൃതികളുടെ രചന തുടങ്ങിയതും പൂർത്തിയാക്കിയതുമായ ദിവസങ്ങൾ, ചരിത്രസംഭവങ്ങൾ തുടങ്ങിയവ കലിദിനസംഖ്യയായി സൂചിപ്പിക്കാനും ഇത് ഉപയോഗിക്കാറുണ്ടായിരുന്നു.
മേൽപ്പത്തൂരിന്റെ ഭക്തികാവ്യമായ നാരായണീയം അവസാനിക്കുന്നത് ആയുരാരോഗ്യസൗഖ്യം എന്ന വാക്കോടു കൂടിയാണ്.
ഇത് ആ പുസ്തകം എഴുതിത്തീർന്ന ദിവസത്തെ കലിദിനസംഖ്യയെ (1712210) സൂചിപ്പിക്കുന്നു.
സൂത്രവാക്യങ്ങൾ
നിത്യവ്യവഹാരത്തിനുള്ള പല സൂത്രങ്ങളും പരൽപ്പേരു വഴി സാധിച്ചിരുന്നു.
ജനുവരി തുടങ്ങിയ ഇംഗ്ലീഷ് മാസങ്ങളിലെ ദിവസങ്ങൾ കണ്ടുപിടിക്കാൻ കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ എഴുതിയ ഒരു ശ്ലോകം: “ പലഹാരേ പാലു നല്ലൂ, പുലർന്നാലോ കലക്കിലാം
ഇല്ലാ പാലെന്നു ഗോപാലൻ - ആംഗ്ലമാസദിനം ക്രമാൽ ”
ഇവിടെ പല = 31, ഹാരേ = 28, പാലു = 31, നല്ലൂ = 30, പുലർ = 31, ന്നാലോ = 30, കല = 31, ക്കിലാം = 31, ഇല്ലാ = 30, പാലെ = 31, ന്നു ഗോ = 30, പാലൻ = 31 എന്നിങ്ങനെ ജനുവരി മുതൽ ഡിസംബർ വരെയുള്ള മാസങ്ങളുടെ ദിവസങ്ങൾ കിട്ടും.
പരൽപ്പേര് അനുലോമരീതിയിൽ
സാധാരണയായി, പ്രതിലോമരീതിയിലാണ്, അതായത് വലത്തുനിന്ന് ഇടത്തോട്ടാണ് (അങ്കാനാം വാമതോ ഗതിഃ) അക്കങ്ങൾ എഴുതുന്നത്.
ഇങ്ങനെയല്ലാതെ വാക്കിന്റെ ദിശയിൽത്തന്നെ (ഇടത്തുനിന്നും വലത്തോട്ട്) അക്കങ്ങൾ എഴുതുന്നത് പിൽക്കാലത്ത് അപൂർവ്വമായി കാണുന്നുണ്ട്.
ഉദാഹരണമായി, ഒരു ശ്രീകൃഷ്ണസ്തുതിയായ ഈ ശ്ലോകത്തിൽ π {\displaystyle \pi } യുടെ വില മുപ്പത്തി ഒന്ന് അക്കങ്ങൾക്കു (30 ദശാംശസ്ഥാനങ്ങൾക്കു) ശരിയായി കൊടുത്തിരിക്കുന്നു.
“ ഗോപീഭാഗ്യമധുവ്രാതശൃംഗീശോദധിസന്ധിഗ
ഖലജീവിതഖാതാവഗലഹാലാരസന്ധര ”
ഇത്‌ 31415926 53589793 23846264 33832795 എന്ന സംഖ്യയെ സൂചിപ്പിക്കുന്നു.
പരൽപ്പേര് വിപരീതരീതിയിൽ
കൊടുങ്ങല്ലൂർ കൊച്ചുണ്ണി തമ്പുരാൻ എഴുതിയ ഒരു സരസശ്ലോകത്തിൽ പരൽപ്പേരിന്റെ വിപരീതരൂപം ഉപയോഗിച്ചിട്ടുണ്ട്.
അതായത്, സംഖ്യ തന്നിട്ട് വാക്കു കണ്ടുപിടിക്കേണ്ട പ്രശ്നം: “ എൺപത്തൊന്നതു ദൂരെ വിട്ടു പതിനേഴൻപോടു കൈക്കൊണ്ടുതാ-
ന്നൻപത്തൊന്നവതാരബാലകനെഴും മുപ്പത്തിമൂന്നെപ്പൊഴും
സമ്പത്തെന്നു ദൃഢീകരിച്ചതെഴുനൂറ്റഞ്ചിൽ സ്മരിച്ചീടിലി-
ങ്ങൻപത്തൊന്നതു ദൂരെയാക്കിയറുപത്തഞ്ചിൽ സുഖിക്കാമെടോ!
81 = വ്യാജം, 17 = സത്യം, 51 = കൃഷ്ണ, 33 = ലീല, 705 = മനസ്സ്, 51 = കാമം, 65 = മോക്ഷം എന്നു വിശദീകരിച്ചെങ്കിലേ അർത്ഥം മനസ്സിലാവുകയുള്ളൂ.
ഇതും കാണുക ആര്യഭടീയത്തിലെ അക്ഷരസംഖ്യകൾ മൂലഭദ്രി ഗൂഢശാസ്ത്രം കണ്ണികൾ അക്ഷരങ്ങൾ അക്കങ്ങളാക്കി മാറ്റുന്നതിനുള്ള പരൽപ്പേര് സോഫ്റ്റ്‌വെയർ
പറ PARA  - A wooden vessel used to measure grains etc...
പറയും നിലവിളക്കും
ധാന്യങ്ങൾ അളക്കുന്നതിന്‌ കേരളത്തിൽ ഉപയോഗിച്ചിരുന്ന അളവുപാത്രമാണ്‌ പറ .
പത്ത് പറ കണ്ടം എന്നു പറയുന്നത്, പത്തു പറ വിത്ത് വിതയ്ക്കാൻ വേണ്ട സ്ഥലമാണ്.
പറ അളവുകൾ
പറ തന്നെ വിവിധ തരത്തിലും അളവുകളിലുമുണ്ട്  എട്ടാം പറ, പത്താം പറ, ഏട്ടൻ പറ, പാട്ടപറ, വടിപ്പൻ  എന്നാൽ സാധാരണ മലബാറിൽ നടപ്പുള്ള സമ്പ്രദായപ്രകാരം 10 ഇടങ്ങഴി ഒരു പറ എന്നാണ് കണക്കാക്കി പോരുന്നത്.
നാല് നാഴി ഒരിടങ്ങഴി; 6 നാഴി ഒരു സേർ (മാക്ക് മില്യൻ സേർ  മാക് മില്യൻ എന്ന ബ്രിട്ടീഷ് റവന്യൂ  ഉദ്യോഗസ്ഥൻ നടപ്പാക്കിയത് കൊണ്ട്  ഈ പേർ പറയുന്നു) എന്നിങ്ങനെയും കണക്കാക്കുന്നു.
എന്നാൽ വള്ളുവനാടൻ ഭാഗങ്ങളിൽ 60നാഴി അഥവാ 10 നാരായം കൊള്ളുന്ന നാരായപ്പറയാണ് നിലവിലുണ്ടായിരുന്നത്.
പറ വയ്ക്കുക
നെൽകൃഷിയുമായി ഇഴചേർന്ന ഒരു അനുഷ്ഠാനമാണിതിത്.
പറയിടൽ എന്നും ഇതിനെ പറയുന്നു.
നെൽപാടങ്ങളിൽ സമൃദ്ധമായി നെല്ലുവിളയുകയും വിളവു ലഭിക്കുകയും ചെയ്യുമ്പോൾ ആ ഉത്പന്നത്തിന്റെ ഒരു ഭാഗം ദേശദേവനോ ദേവിക്കോ ഭക്തിപൂർവ്വം സമർപ്പിക്കുന്ന ചടങ്ങാണിത്.
നിറപറ
ഐശ്വശ്യത്തിന്റെ പ്രതീകം എന്ന നിലയിൽ മംഗളകർമ്മങ്ങൾ നടക്കുമ്പോൾ നെല്ല് നിറച്ച പറ ഒരുക്കുന്നത് ഒരു കേരളീയ ആചാരമാണ്.
പറനിറയെ നെല്ലും അതിൽ തെങ്ങിൻ പൂക്കുലയും വയ്ക്കുന്നു.
ചിത്രശാല കല്യാണ മണ്ഠപത്തിൽ ഒരുക്കി വച്ചിരിക്കുന്ന പറയും നിലവിളക്കും ക്ഷേത്രത്തിൽ പറയെടുപ്പിനായി ഉപയോഗിക്കുന്ന പറയാണ് ചിത്രത്തിൽ ഏറ്റുമാനൂർ ക്ഷേത്രത്തിലെ പറയെടുപ്പ്
പ്രത്യുല്പാദനശേഷി
ലൈംഗിക പക്വതയുടെ തുടക്കത്തിനുശേഷം പ്രത്യുൽപാദനത്തിലൂടെ സന്താനങ്ങളെ ഉൽപ്പാദിപ്പിക്കാനുള്ള കഴിവാണ് പ്രത്യുല്പാദനശേഷി .
ഫെർട്ടിലിറ്റി നിരക്ക് എന്നത് ഒരു സ്ത്രീ അവളുടെ ജീവിതകാലത്ത് ജനിക്കുന്ന കുട്ടികളുടെ ശരാശരി എണ്ണമാണ്, അത് ജനസംഖ്യാപരമായി കണക്കാക്കുന്നു.
വന്ധ്യത എന്ന് വിളിക്കപ്പെടുന്ന, സ്വാഭാവികമായി പുനരുൽപ്പാദിപ്പിക്കാനുള്ള ബുദ്ധിമുട്ട് അല്ലെങ്കിൽ കഴിവില്ലായ്മ ഉണ്ടാകുമ്പോഴാണ് ഫെർട്ടിലിറ്റിയെ അഭിസംബോധന ചെയ്യുന്നത്.
വന്ധ്യത വ്യാപകമാണ്, കുഞ്ഞിന് ബുദ്ധിമുട്ട് അനുഭവിക്കുന്ന അമ്മമാരെയും ദമ്പതികളെയും സഹായിക്കാൻ ലോകമെമ്പാടും ഫെർട്ടിലിറ്റി സ്പെഷ്യലിസ്റ്റുകൾ ലഭ്യമാണ്.
പോഷകാഹാരം , ലൈംഗിക സ്വഭാവം , രക്തബന്ധം , സംസ്കാരം , സഹജാവബോധം , എൻഡോക്രൈനോളജി , സമയം, സാമ്പത്തികശാസ്ത്രം , വ്യക്തിത്വം, ജീവിതരീതി, വികാരങ്ങൾ എന്നിവയുടെ ഘടകങ്ങളെ മനുഷ്യന്റെ പ്രത്യുൽപാദനക്ഷമത ആശ്രയിച്ചിരിക്കുന്നു.
പ്രത്യുൽപാദനക്ഷമതയിൽ നിന്ന് ഫെർട്ടിലിറ്റി വ്യത്യാസപ്പെട്ടിരിക്കുന്നു, ഇത് പുനരുൽപ്പാദനത്തിനുള്ള സാധ്യതയായി നിർവചിക്കപ്പെടുന്നു ( ഗേമറ്റ് ഉൽപ്പാദനം, ബീജസങ്കലനം, ഗർഭധാരണം എന്നിവയെ സ്വാധീനിക്കുന്നു).
ഒരു സ്ത്രീ അല്ലെങ്കിൽ ഫെർട്ടിലിറ്റി ഇല്ലായ്മ വന്ധ്യതയാണ് , അതേസമയം ഗർഭധാരണത്തിന്റെ അഭാവത്തെ വന്ധ്യത എന്ന് വിളിക്കും.
പ്രത്യാവർത്തിഗ്രൂപ്പ് ഇംഗ്ലീഷ് വിലാസം https://ml.wikipedia.org/wiki/Alternating_group A 4 ന്റെ കെയ്ലി പട്ടിക .
ഒരു പരിബദ്ധഗണത്തിലെ അംഗങ്ങളുടെ ഇരട്ടക്രമചയങ്ങളുടെ ഗ്രൂപ്പാണ് പ്രത്യാവർത്തിഗ്രൂപ്പ് (alternating group).
സമമിതീയഗ്രൂപ്പിലേതുപോലെ ക്രമചയമിശ്രണം (composition of permutations) ആണ് ഈ ഗ്രൂപ്പിലെയും ദ്വയാങ്കസംക്രിയ .
n അംഗങ്ങളുടെ ക്രമചയങ്ങളുടെ പ്രത്യാവർത്തിഗ്രൂപ്പിനെ A n {\displaystyle A_{n}} എന്ന ചിഹ്നം കൊണ്ട് സൂചിപ്പിക്കുന്നു.
ഈ ഗ്രൂപ്പിലെ അംഗങ്ങളുടെ എണ്ണം n!
/2 ആണ്.
{1,2,3...n} എന്ന ഗണത്തിന്റെ ക്രമചയമാണ് {σ 1 ,σ 2 ,σ 3 ...σ n } എന്ന് കരുതുക.
ഒരേ സമയം x x σ y എന്നും വരുന്നുവെങ്കിൽ (x,y) ജോഡിയെ ഒരു ഇൻവെർഷൻ (inversion) എന്നു വിളിക്കുന്നു.
ക്രമചയത്തിലെ ആകെ ഇൻവെർഷനുകളുടെ എണ്ണം ഒറ്റസംഖ്യയാണെങ്കിൽ അതിനെ ഒറ്റക്രമചയം എന്നും ഇരട്ടസംഖ്യയാണെങ്കിൽ ഇരട്ടക്രമചയം എന്നും വിളിക്കുന്നു.
ഒരു ഗണത്തിലെ എല്ലാ ഇരട്ടക്രമചയങ്ങളുമടങ്ങിയ ഗ്രൂപ്പാണ് പ്രത്യാവർത്തിഗ്രൂപ്പ് സവിശേഷതകൾ n സൂചകാങ്കം 2 ആയുള്ള ക്രമവിനിമയക ഉപഗ്രൂപ്പ് ആണ്.
പ്രത്യാവർത്തിഗ്രൂപ്പ് ഒരു ക്രമഗ്രൂപ്പാവുന്നത് n 4 ആകുമ്പോൾ മാത്രമാണ്.
പ്രത്യാവർത്തിഗ്രൂപ്പ് ഒരു ലളിതഗ്രൂപ്പാവുന്നത് n = 3 അഥവാ n 5 ആണ് ക്രമമല്ലാത്ത ഏറ്റവും ചെറിയ ലളിതഗ്രൂപ്പ്.
അവലംബം http://mathworld.wolfram.com/AlternatingGroup.html
പ്രത്യുല്പാദന മരുന്നുകൾ
പ്രത്യുല്പാദന മരുന്നുകൾ എന്നും അറിയപ്പെടുന്ന ഫെർട്ടിലിറ്റി മരുന്നുകൾ , പ്രത്യുൽപ്പാദനക്ഷമത വർദ്ധിപ്പിക്കുന്ന മരുന്നുകളാണ്.
സ്ത്രീകൾക്ക്, അണ്ഡാശയത്തിന്റെ ഫോളിക്കിൾ വികസനം ഉത്തേജിപ്പിക്കാൻ ഫെർട്ടിലിറ്റി മരുന്നുകൾ ഉപയോഗിക്കുന്നു.
പുരുഷന്മാർക്ക് വളരെ കുറച്ച് തരങ്ങൾ മാത്രം ലഭ്യമാണ്.
അണ്ഡാശയ പ്രവർത്തനം വർദ്ധിപ്പിക്കുന്ന മരുന്നുകളെ ഗോണഡോട്രോപിൻ റിലീസിംഗ് ഹോർമോൺ , ഈസ്ട്രജൻ എതിരാളികൾ അല്ലെങ്കിൽ ഗോണഡോട്രോപിൻസ് എന്നിങ്ങനെ തരം തിരിക്കാം.
ചികിത്സയുടെ തീരുമാനങ്ങൾ എടുക്കുന്നതിൽ നാല് പ്രധാന ഘടകങ്ങൾ ഉൾപ്പെടുന്നു: ഫലപ്രാപ്തി, ചികിത്സയുടെ ഭാരം (ഇഞ്ചക്ഷനുകളുടെയും ഓഫീസ് സന്ദർശനങ്ങളുടെയും ആവൃത്തി പോലുള്ളവ), സുരക്ഷ, സാമ്പത്തിക ചെലവുകൾ.
സ്ത്രീകളിൽ പ്രധാന ടെക്നിക്കുകൾ ലൈംഗിക ബന്ധത്തിലൂടെയോ കൃത്രിമ ബീജസങ്കലനത്തിലൂടെയോ ബീജസങ്കലനത്തിനായി ഒന്നോ രണ്ടോ അണ്ഡാശയ ഫോളിക്കിളുകൾ ഉത്പാദിപ്പിക്കുക എന്ന ലക്ഷ്യത്തോടെ അണ്ഡോത്പാദന ഇൻഡക്ഷൻ നിയന്ത്രിത അണ്ഡാശയ ഹൈപ്പർസ്‌റ്റിമുലേഷൻ , ഇത് പൊതുവെ ഇൻ വിട്രോ ഫെർട്ടിലൈസേഷന്റെ ഭാഗമാണ്, മാത്രമല്ല ലക്ഷ്യം പൊതുവെ ഒന്നിലധികം ഫോളിക്കിളുകൾ (11 മുതൽ 14 വരെ ആൻട്രൽ ഫോളിക്കിളുകൾ വരെ 2-8 അളക്കുന്നു. മില്ലീമീറ്റർ വ്യാസമുള്ളത്),  തുടർന്ന് ട്രാൻസ്‌വാജിനൽ ഓസൈറ്റ് വീണ്ടെടുക്കൽ , കോ-ഇൻകുബേഷൻ, തുടർന്ന് ഒരു സമയം പരമാവധി രണ്ട് ഭ്രൂണങ്ങളുടെ ഭ്രൂണ കൈമാറ്റം .
ഫോളിക്കിളുകളുടെ അവസാന പക്വത ഇൻഡക്ഷൻ , അണ്ഡോത്പാദനത്തിന്റെ പ്രവചനാതീതമായ സമയവും ട്രിഗർ ചെയ്യുന്നു.
റഫറൻസുകൾ ↑ ↑ ↑ {{ cite journal }} : Invalid | display-authors=6 ( help ) ↑
പ്രത്യുൽപ്പാദനം ഇംഗ്ലീഷ് വിലാസം https://ml.wikipedia.org/wiki/Reproduction
പുതിയ ജീവികളെ സൃഷ്ടിക്കുന്ന (വംശവർദ്ധനം) ജൈവീക പ്രക്രിയയാണ് പ്രത്യുൽപ്പാദനം .
ജീവനുള്ള ഏതൊന്നിന്റെയും അടിസ്ഥാന പ്രത്യേകതകളിലൊന്നാണ് പ്രത്യുൽപ്പാദനം.
എല്ലാ ജീവികളും പ്രത്യുൽപ്പാദനത്തിന്റെ ഫലമായാണ് ഉണ്ടായത്.
പ്രത്യുൽപ്പാദനത്തെ പ്രധാനമായും രണ്ടായി തരംതിരിച്ചിരിക്കുന്നു.
ലൈംഗികമെന്നും അലൈംഗികമെന്നും .
ലൈംഗിക പ്രത്യുത്പാദനത്തിൽ പങ്കാളികൾ ലൈംഗികബന്ധത്തിൽ ഏർപ്പെടുന്നതിന്റെ ഫലമായി പുരുഷന്റെ ബീജകോശം സ്ത്രീയുടെ അണ്ഡകോശവുമായി ചേർന്ന് സിക്താണ്ഡം രൂപപ്പെടുകയും ഗർഭപാത്രത്തിൽ പറ്റിപ്പിടിച്ചു വളരുകയും ചെയ്യുന്നു.
ഇതിനെ ഗർഭധാരണം എന്ന്‌ വിളിക്കുന്നു.
പ്രസവത്തിലൂടെ കുട്ടി പുറത്തേക്ക് വരുന്നു.
ഉദ്ധരിച്ച ലിംഗത്തിലൂടെ പുംബീജം സ്‌ത്രീയുടെ യോനിയിലേക്ക് നിക്ഷേപിക്കപ്പെടുകയാണ് ഇതിൽ ഉണ്ടാവുക.
ഏകദേശം 28, 30 ദിവസം വരുന്ന ആർത്തവചക്രത്തിന്റെ ഏതാണ്ട് പകുതിയോടെ നടക്കുന്ന അണ്ഡവിസർജനകാലത്ത് ഗർഭധാരണം നടക്കാൻ സാധ്യത കൂടുതലാണ്.
അലൈംഗിക പ്രത്യുൽപ്പാദനം നടക്കുന്നതിനു് ഒരു സ്പീഷീസിലെ രണ്ട് ജിവികളുടെ ആവശ്യമില്ല.
ബാക്ടീരിയകളിൽ അതിന്റെ കോശം വിഭജിക്കപ്പെട്ട് രണ്ട് ബാക്ടീരിയകളായി മാറുന്നത് അലൈംഗിക പ്രത്യുൽപ്പാദനത്തിനു് ഉദാഹരണമാണു്.
ഏകകോശ ജീവികളിൽ മാത്രമല്ല അലൈംഗിക പ്രത്യുൽപ്പാദനം കാണപ്പെടുന്നത്.
സസ്യങ്ങളിൽ നല്ലൊരു ഭാഗത്തിനും അലൈംഗിക പ്രത്യുൽപ്പാദനം നടത്താൻ കഴിയുന്നവയാണ്‌.
മനുഷ്യരിൽ ലൈംഗിക പ്രത്യുത്പാദനമാണ് നടക്കുക.
ആധുനിക വൈദ്യശാസ്ത്രം വളർച്ച പ്രാപിച്ചതോടുകൂടി വാടക ഗർഭധാരണം, പ്രസവം തുടങ്ങിയ രീതികൾ വികസിച്ചു വന്നിട്ടുണ്ട്.
പ്രത്യുത്പാദനം വഴി ജീവിവർഗ്ഗങ്ങളിലെ ജനിതക ഘടകങ്ങൾ പുതിയ തലമുറയിലേക്ക് പകർന്നു കൊടുക്കാൻ സാധിക്കുന്നു.
വ്യത്യസ്ത ജനിതക പാരമ്പര്യമുള്ളവർ തമ്മിലുള്ള ഇണചേരൽ കൂടുതൽ മികച്ച ഒരു വംശത്തിന്റെ ഉത്പാദനത്തിന് കാരണമാകുന്നു.
ഇതാണ് മിശ്രവിവാഹിതരുടെ മക്കളിൽ ചില രോഗങ്ങൾ കുറഞ്ഞു കാണപ്പെടാൻ കാരണം.
എന്നാൽ രക്തബന്ധം ഉള്ളവർ തമ്മിൽ ഇണച്ചേർന്നു ഉണ്ടാകുന്ന തലമുറയിൽ രോഗങ്ങൾ ഉണ്ടാകാനുള്ള സാധ്യത കൂടുതലാണ്.
ഉദാ: എസ്എംഎ രോഗം
പ്രത്യാവർത്തിധാരാ വൈദ്യുതി ഇംഗ്ലീഷ് വിലാസം https://ml.wikipedia.org/wiki/Alternating_current
പ്രത്യാവർത്തിധാര വൈദ്യുതി - ആൾട്ടർനേറ്റിങ് കറന്റ് (Alternating Current (AC)) (ചുരുക്കം: എ.സി.).
സമയതിനനുസരിച്ചു ദിശയും അളവും മാറിക്കൊണ്ടിരിക്കുന്ന വൈദ്യുത ധാരയാണിത് ഒരേ ദിശയിൽ പ്രവഹിക്കുന്ന ധാരയാണ് നേർധാര .
പ്രത്യാവർത്തി ധാരയാണ് വ്യാവസായിക ഗാർഹിക ഉപയോഗത്തിനു ലഭ്യമാകുന്നത്.
ടെലിഫോൺ കമ്പികളിൽ കൂടിയുള്ള ശബ്ദത്തിന്റെ സഞ്ചാരവും പ്രത്യാവർത്തിധാരയായിട്ടാണ്.
1891 ലാണ് എ.സി. യുടെ ആദ്യത്തെ ദീർഘദൂര പ്രേഷണം അമേരിക്കയിലെ കൊളറാഡോയിലും ഇതേസമയം തന്നെ ജർമനിയിലും തുടങ്ങിയത്.
എ.സി. യുടെ നിർമ്മാണവും പ്രസരണവും വോൾട്ടേജ് മാറ്റം വരുത്തലും ഡി.സി.യെ അപേക്ഷിച്ച് എളുപ്പമായതിനാൽ എ.സി.യുടെ ഉപയോഗം പെട്ടെന്ന്‌ പ്രചാരത്തിലായി.
നിക്കോള ടെസ്‌ലെയാണ് ACയുടെ ഉപജ്ഞാതാവ്..
"the father of alternative current- Nikola Tesla" വൈദ്യുതപ്രസരണവും വിതരണവും
ദീർഘദൂരപ്രസരണത്തിലുണ്ടാവുന്ന ഊർജ്ജ നഷ്ടം കുറക്കുന്നതിന് വൈദ്യുതിയുടെ വോൾട്ടത കൂട്ടേണ്ടത് അത്യാവശ്യമാണ്.
അതുപോലെ വീടുകളിലേയും മറ്റും ഉപയോഗത്തിന് നൽകുന്നതിന് മുൻപ് വോൾട്ടത കുറക്കുകയും വേണം.
ട്രാൻസ്ഫോർമർ ഉപയോഗിച്ച് പ്രത്യാവർത്തിധാരയുടെ വോൾട്ടത കൂട്ടാനും കുറക്കാനും എളുപ്പത്തിൽ സാധിക്കും.
ഇതാണ് വിതരണമേഖലയിൽ എ.സി. ഉപയോഗിക്കുന്നതിനുള്ള പ്രധാന കാരണം തരംഗരൂപം
പ്രത്യാവർത്തി ധാരയുടെ തരംഗരൂപം സാധാരണയായി സൈൻ വേവ് (ആംഗലേയം: sine wave) രൂപം ആണ്.
ജനിത്രം ഉപയോഗിച്ചുണ്ടാക്കുന്ന വൈദ്യുതോർജ്ജത്തിന്റെ തനതായ രൂപമാണ് ഇത്.
പ്രേഷണത്തിനും വോൾട്ടേജ് മാറ്റം വരുത്തുന്നതിനും ഏറ്റവും അനുയോജ്യമായ തരംഗരൂപമാണ് ഇത്.
എന്നാൽ പ്രത്യേക ആവശ്യങ്ങൾക്കായി ത്രികോണതരംഗം (triangular wave), ചതുരതരംഗം (square wave) രൂപത്തിലുള്ള ധാരയും ഉപയോഗിക്കുന്നുണ്ട്.
ചില ഇൻ‌വെർട്ടറുകളിൽ നിന്നും ഉണ്ടാകുന്ന പ്രത്യാവർത്തിധാര ചതുരതരംഗരൂപത്തിലുള്ളതാണ്.
ആവൃത്തിയും വോൾട്ടതയും തെരുവു വിളക്കുകളെ‍ നീങ്ങുന്ന ക്യാമറയിൽ ഏടുത്ത ചിത്രം.
പ്രത്യാവർത്തിധാരയായതിനാലാണ് തുടർച്ചയായ രേഖക്കു പകരം കുത്തുകളായി കാണപ്പെടുന്നത്.
ഭാരതത്തിൽ ലഭ്യമാകുന്ന പ്രത്യാവർത്തി ധാരയുടെ ആവൃത്തി , 50 ഹെർട്സും വോൾട്ടത 230 വോൾട്ടും ആണ്.
അതായത് ഒരു സെക്കന്റിൽ തന്നെ 50 പ്രാവശ്യം ഒരു ദിശയിലേക്കും 50 പ്രാവശ്യം എതിർദിശയിലേക്കും വൈദ്യുതി പ്രവാഹം നടക്കുന്നു.
ഓരോ രാജ്യത്തും വിതരണം ചെയ്യപ്പെടുന്ന പ്രത്യാവർത്തി ധാരയുടെ ആവൃത്തിയും വോൾട്ടതയും വ്യത്യസ്തമായിരിക്കാം.
മിക്കവാറും രാജ്യങ്ങളിലും വോൾട്ടത 230 വോൾട്ടും ആവൃത്തി 50 ഹെർട്സും അല്ലെങ്കിൽ 110 വോൾട്ടും 60 ഹെർട്സും ആണ് ഇതിന്റെ അളവ്.
ജപ്പാൻ പോലുള്ള രാജ്യങ്ങളിൽ 60, 50 എന്നീ രണ്ടു ആവൃത്തികളിൽ ഉള്ള വൈദ്യുതവിതരണവും നിലവിലുണ്ട്.
കുറഞ്ഞ ആവൃത്തിയിലുള്ള ധാര കുറഞ്ഞ വേഗതയിലുള്ള മോട്ടോറുകൾക്ക് ഗുണകരമാണ്, എന്നാൽ ഇത് ചിലതരം വൈദ്യുതവിളക്കുകൾക്ക് യോജിച്ചതല്ല.
ഓസ്ട്രിയ, ജർമനി, നോർവേ, സ്വീഡൻ, സ്വിറ്റ്സർലന്റ് എന്നീ രാജ്യങ്ങളിൽ, 16.7 ഹെർട്സ് ആവൃത്തി ഇപ്പോഴും വൈദ്യുതതീവണ്ടികൾക്ക് വേണ്ടി ഉപയോഗിക്കുന്നുണ്ട്.
കൂടുതൽ വേഗതയിലുള്ള മോട്ടോറുകൾക്ക് വേണ്ടി 400 ഹെർട്സ് ആവൃത്തിയും ചില മേഖലകളിൽ ഉപയോഗിക്കുന്നു.
വർഗ്ഗമാധ്യമൂല മൂല്യം (root mean square value) (ആർ.എം.എസ്. മൂല്യം) പ്രത്യാവർത്തിധാരയുടെ തരംഗരൂപം.
ആർ.എം.എസ്. മൂല്യമാണ് ഇടവിട്ട വരകളായി കൊടുത്തിരിക്കുന്നത്.
പ്രത്യാവർത്തിധാരയുടെ വോൾട്ടതയും ധാരയുടെ അളവും അനുനിമിഷം മാറുന്നതിനാൽ ഫലത്തിലുള്ള (effective) വോൾട്ടതയും ധാരയും സൂചിപ്പിക്കുന്ന മൂല്യമാണിത്.
നേർധാരയുമായി താരതമ്യം ചെയ്താണ് ഇത്‌ കണ്ടെത്തുന്നത്.
ഒരു പ്രത്യേക പരമാവധി വോൾട്ടത (peak voltage) ഉള്ള പ്രത്യാവർത്തിധാര ഉപയോഗിച്ച് ഉണ്ടാക്കാവുന്ന ശക്തി ഉണ്ടാക്കുന്നതിന് എത്രമാത്രം നേർധാര വോൾട്ടത ആവശ്യമാണോ അതാണ് പ്രസ്തുത പ്രത്യാവർത്തിധാരയുടെ, വോൾട്ടതയുടെ ആർ.എം.എസ്. മൂല്യം.
സൈൻ തരംഗരൂപത്തിലുള്ള ധാരക്ക് ഇത് V r m s = V p e a k 2 {\displaystyle V_{\mathrm {rms} }={\frac {V_{\mathrm {peak} }}{\sqrt {2}}}} ആണ്.
V p e a k {\displaystyle V_{\mathrm {peak} }} എന്നത് പരമാവധി വോൾട്ടതയാണ്.
മറ്റു തരംഗരൂപങ്ങളുടെ ആർ.എം.എസ് മൂല്യം വ്യത്യസ്തമായിരിക്കും.
നമ്മുടെ വീടുകളിൽ കിട്ടുന്ന വൈദ്യുതിയുടെ വോൾട്ടത 230 വോൾട്ട് ആണല്ലോ.
ഇത് ആർ.എം.എസ്. മൂല്യമാണ്.
ഇതിന്റെ പരമാവധിമൂല്യം ഏകദേശം 325 വോൾട്ട് ആണ്.
അതായത് -325 വോൾട്ട് മുതൽ +325 വോൾട്ട് വരെ വോൾട്ടത ഒരു സെക്കന്റിൽ നൂറു വട്ടം മാറുന്നു.
കമ്മ്യൂട്ടേറ്റർ
എ.സി., ഡി.സി. യാക്കി മാറ്റുന്നതിനുള്ള ഉപകരണമാണ് കമ്മ്യൂട്ടേറ്റർ.
സ്പ്ലിറ്റ് റിങ്ങാണ് ഇതിൽ ഉപയോഗിക്കുന്ന സങ്കേതം.
നേർധാരാ വൈദ്യുതി
പ്രത്യാശാ ധനസഹായപദ്ധതി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പെൺമക്കളുടെ വിവാഹച്ചെലവുകൾ നടത്താൻ പാടുപെടുന്ന നിരാലംബരും അധഃസ്ഥിതരുമായ കുടുംബങ്ങൾക്ക് ഒരു താങ്ങാണ് പ്രത്യാശാ ധനസഹായപദ്ധതി.
വ്യക്തികൾ, കോർപ്പറേറ്റുകൾ, കേരള സാമൂഹിക സുരക്ഷാ മിഷൻ (KSSM) എന്നിവർക്കിടയിൽ സംയുക്ത സംരംഭമായി ആരംഭിച്ച ഒരു നൂതന പരിപാടിയാണ് "പ്രത്യശ".
ഒരു സംശയവുമില്ലാതെ, വിവാഹം മനുഷ്യജീവിതത്തിന്റെ സാമൂഹിക അജണ്ടയുടെ ഭാഗമാണ്, എന്നാൽ ദരിദ്ര കുടുംബങ്ങളിൽ വർദ്ധിച്ചുവരുന്ന വിവാഹച്ചെലവ് താങ്ങാൻ മാതാപിതാക്കൾക്ക് കഴിയില്ല.
ഈ പ്രത്യാശ പദ്ധതിയുടെ പ്രധാന ലക്ഷ്യം സാമ്പത്തികമായി ദരിദ്രരായ മാതാപിതാക്കളെ അവരുടെ പെൺമക്കളുടെ വിവാഹം നടത്തുന്നതിന് സഹായിക്കുക എന്നതാണ്.
ഈ പരിപാടിയുടെ ഭാഗമായി വ്യക്തികൾ, കോർപ്പറേറ്റുകൾ, കേരള സാമൂഹിക സുരക്ഷാ മിഷൻ എന്നിവർ സമാഹരിച്ച ഫണ്ട് ഉപയോഗിച്ച് പാവപ്പെട്ട കുടുംബങ്ങളിലെ പെൺകുട്ടികൾക്ക് 50,000 രൂപ വീതം വിവാഹ സഹായ ദാനം നൽകുന്നു.
വ്യക്തികൾക്കും കോർപ്പറേറ്റുകൾക്കും 25,000 ഗുണിതങ്ങളായും സർക്കാർ സംഭാവന ചെയ്യുന്ന തത്തുല്യമായ തുകയും സംഭാവനയായി നൽകാം.
അത് ആവശ്യങ്ങൾ നിറവേറ്റുന്നതിനായി മിഷൻ ഉപയോഗിക്കും.
ഗുണഭോക്താക്കളെ തിരഞ്ഞെടുക്കാൻ നിക്ഷേപകർക്ക് ഒരു ഓപ്ഷൻ ഉണ്ടായിരിക്കും
പ്രത്യുത്പാദനേന്ദ്രിയ വ്യൂഹം ഇംഗ്ലീഷ് വിലാസം https://ml.wikipedia.org/wiki/Reproductive_system
വൃഷണം , അണ്ഡാശയം എന്നീ പ്രാഥമികാവയവങ്ങൾക്കു പുറമേ സ്ത്രീപുരുഷ ലക്ഷണങ്ങളെ പ്രകടമാക്കുന്ന അവയവങ്ങളും ആകാരവിശേഷങ്ങളും ചേർന്ന വ്യവസ്ഥയാണു് പ്രത്യുത്പാദനേന്ദ്രിയ വ്യൂഹം (Reproductive system).
സസ്തനികളൊഴിച്ചുള്ളവയെല്ലാം മുട്ടയിൽകൂടി പുതിയ തലമുറയെ സൃഷ്ടിക്കുന്നു; സസ്തനികളിലാകട്ടെ മാതാവിലാണ് ഭ്രൂണങ്ങൾ രൂപംകൊള്ളുന്നതും വളരുന്നതും.
ഇതിനാവശ്യമായ ഗർഭാശയവും മറ്റ് അവയവങ്ങളും ഈ വിഭാഗത്തിൽപ്പെടുത്താം.
പ്രത്യുൽപ്പാദനാവയവം ഇംഗ്ലീഷ് വിലാസം https://ml.wikipedia.org/wiki/Reproductive_organ പുഷ്പിക്കുന്ന സസ്യങ്ങളുടെ പ്രത്യുല്പാദനാവയവങ്ങൾ അവയുടെ പൂക്കളാണ്.
ലൈംഗികപ്രത്യുൽപ്പാദനത്തിൽ ഉൾപ്പെടുന്ന ഭാഗങ്ങളെ പ്രത്യുൽപ്പാദന അവയവങ്ങളെന്ന് ഇടുങ്ങിയ അർത്ഥത്തിൽ വിളിക്കാവുന്നതാണ്.
പുഷ്പിക്കുന്ന സസ്യങ്ങളുടെ പ്രത്യുല്പാദനാവയവങ്ങൾ അവയുടെ പൂക്കളാണ് .
കോണിഫെറസ് സസ്യങ്ങളുടെ പ്രത്യുല്പാദനാവയവം കോണുകളാണ് .
മോസുകൾ , ഫേണുകൾ , തുടങ്ങിയ സസ്യങ്ങൾക്ക് പ്രത്യുല്പാദനത്തിനുള്ള അവയവങ്ങൾ ഗാമീറ്റാൻജിയ എന്ന ഭാഗമാണ്.
മനുഷ്യരിൽ ലിംഗം , യോനി എന്നീ ലൈംഗികാവയവങ്ങളും  വൃഷണം, ഗർഭപാത്രം, ഓവറി തുടങ്ങിയവയും  ഇതിൽ ഉൾപ്പെടുന്നു.
എന്നാൽ സ്ത്രീ ലൈംഗികാവയവമായ കൃസരി അഥവാ ഭഗശിശ്നിക  പ്രത്യുത്പാദനത്തിൽ യാതൊരു പങ്കും വഹിക്കുന്നില്ല.